Օսթին Բրեդֆորդ Հիլ

**Սըր Օսթին Բրեդֆորդ Հիլ** (,), անգլիացի համաճարակաբան, որը ժամանակակից պատահականացված (ռանդոմիզացված) կլինիկական փորձարկումների առաջամարտիկներից է։ Նա Ռիչարդ Դոլի հետ միասին ցույց է տվել սիգարետ ծխելու և թոքերի քաղցկեղի միջև կապը։ Հայտնի է նաև «Բրեդֆորդ Հիլի չափանիշների» մշակմամբ, որոնք օգտագործվում են պատճառական կապի որոշման համար։

## Մանկություն
[մինի|[Blue plaque commemorating the family home in Loughton]]
Հիլը ծնվել է Լոնդոնում, հայտնի ֆիզիոլոգ Լեոնարդ Էրսքին Հիլի և Ջանեթ Ալեքսանդերի որդին։ Նշանավոր գիտնական Ջորջ Բիրբեք Հիլի թոռն է եղել։ Մանկության տարիները նա անցկացրել է ծնողների տանը՝ Օսբորն Հաուսում՝ Լոթոնում (Էսեքս)։ Կրթություն է ստացել Էսեքսի Չիգվել դպրոցում։ Առաջին համաշխարհային պատերազմի ընթացքում ծառայել է որպես օդաչու, սակայն, երբ հիվանդացել է տուբերկուլյոզով, դուրս է եկել պատերազմից։ Հիվանդանոցում անցկացրած երկու տարիներն ու երկու տարվա ապաքինման գործընթացը ստիպել են նրան հրաժարվել բժշկական որակավորում ստանալու հնարավորությունից, և հեռակա կարգով Լոնդոնի համալսարանում ստացել է տնտեսագիտության դիպլոմ։

## Գործունեություն
1922 թվականին Հիլը սկսել է աշխատել Արդյունաբերական հոգնածության հետազոտական խորհրդում (): Համագործակցել է բժշկական վիճակագիր Մեյջոր Գրինվուդի հետ, և իր վիճակագրական գիտելիքները խորացնելու նպատակով մասնակցել է Կառլ Փիրսոնի դասախոսություններին։ Երբ Գրինվուդն ընդունել է պրոֆեսորի պաշտոն Լոնդոնի Հիգիենայի և արևադարձային բժշկության նորաստեղծ դպրոցում, Հիլը տեղափոխվեց նրա հետ՝ 1933 թվականին դառնալով համաճարակաբանության և կենսական վիճակագրության դոցենտ, իսկ 1947 թվականին՝ բժշկական վիճակագրության պրոֆեսոր։ Նույն թվականին նրան նշանակեցին Բժշկական հետազոտությունների խորհրդի Վիճակագրական հետազոտությունների բաժնի պատվավոր տնօրեն։

Հիլը փայլուն կարիերա է ունեցել հետազոտության, ուսուցման և իր «Բժշկական վիճակագրության սկզբունքներ» () հաջողված դասագրքի հեղինակության ոլորտում։ Հատկապես հայտնի է երկու նշանակալից հետազոտություններով։ Նա վիճակագիր է եղել Բժշկական հետազոտությունների խորհրդի ստրեպտոմիցինի և տուբերկուլյոզի փորձարկումների կոմիտեում, և նրանց ստրեպտոմիցինի կիրառման արդյունավետության գնահատման վերաբերյալ ուսումնասիրությունը ընդհանուր առմամբ ընդունվում է որպես առաջին ժամանակակից պատահականացված կլինիկական փորձարկում։ Պատահականացման (ռանդոմիզացիա) գյուղատնտեսական փորձարկումներն առաջին անգամ օգտագործել է Ռոնալդ Էյլմեր Ֆիշերը։ Երկրորդ հետազոտությունը Ռիչարդ Դոլի հետ իրականացրած մի շարք հետազոտություններն էին՝ ծխելու և թոքերի քաղցկեղի վերաբերյալ։

Առաջին հոդվածը, որը հրապարակվել է 1950 թվականին, դեպք-վերահսկիչ հետազոտություն էր, որը համեմատում էր թոքերի քաղցկեղով հիվանդներին և համանման վերահսկիչներին։ Դոլը և Հիլը նաև սկսեցին երկարաժամկետ հեռանկարային հետազոտություն՝ ծխելու և առողջության վերաբերյալ։ Նրանք տարիներ շարունակ հետազոտել են 40,701 բրիտանացի բժիշկների ծխելու սովորություններն ու առողջությունը (Բրիտանացի բժիշկների ուսումնասիրություն)։ Ֆիշերը խոր անհամաձայնություն է ունեցել ծխելու/քաղցկեղի ուսումնասիրությունների եզրակացությունների և մեթոդների վերաբերյալ և 1957 թվականից սկսած քննադատել է այդ աշխատանքը մամուլում և ակադեմիական հրապարակումներում։

1965 թվականին, հիմնվելով Հյումի և Պոպերի աշխատությունների վրա, Հիլը առաջարկել է բժշկության և կենսաբանության մեջ պատճառահետևանքային կապի մի շարք ասպեկտներ, որոնք մինչ օրս կիրառվում են համաճարակաբանների կողմից։

1991 թվականին Հիլի մահից հետո Փիթեր Արմիթիջն ասաց․ «Բժշկական վիճակագրության, համաճարակաբանության կամ հանրային առողջության ոլորտում ներգրավված յուրաքանչյուրի համար Բրեդֆորդ Հիլը համարվում էր աշխարհի առաջատար բժշկական վիճակագիր»։

## Մրցանակներ
1950–1952 թվականներին Հիլը եղել է Թագավորական վիճակագրական ընկերության նախագահը։ 1953 թվականին նրան շնորհվել է այդ ընկերության Գայ ոսկե մեդալը, ինչպես նաև Հանրային առողջության և հիգիենայի ինստիտուտի Հարբեն ոսկե մեդալը։ Ընկերությունը Հիլի անունով մեդալ է շնորհում բժշկական վիճակագրության ոլորտում։

1954 թվականին Հիլը ընտրվեց Թագավորական ընկերության (FRS) անդամ։ Նրան առաջարկողների թվում էր Ֆիշերը։ Ընտրության վկայականում գրված էր.

«Վիճակագրական մեթոդների կիրառմամբ նա արժեքավոր ներդրումներ է կատարել արդյունաբերական հիվանդությունների տարածվածության և էթիոլոգիայի, ներքին միգրացիայի ազդեցության վրա մահացության մակարդակի և տարբեր վարակների բնական և փորձարարական համաճարակաբանության մեր գիտելիքների զարգացման մեջ։ Օրինակ՝ պոլիոմելիտով հիվանդանալու ռիսկի մասին պատվաստումներից հետո և հղի կանանց մայրական կարմրուկի հետևանքով բնածին անոմալիաների առաջացման ռիսկի վերաբերյալ։ Պատերազմից հետո նա ճշգրիտ և վերահսկվող դաշտային հետազոտության միջոցով ցույց է տվել սիգարետի ծխելու և թոքերի քաղցկեղի տարածվածության միջև կապը և դարձել է բժշկության մեջ ներկայումս ազգային և միջազգային մակարդակներում նոր թերապևտիկ և կանխարգելիչ միջոցների գնահատման ճշգրիտ փորձարարական մեթոդների զարգացման առաջատարներից»։

1951 թվականին Հիլին շնորհվեց Բրիտանական կայսրության հրամանատարի,  իսկ 1961 թվականի ծննդյան պատվո ցուցակում նրան շնորհվեց ասպետի կոչում։

## Մատենագություն
* "Principles of Medical Statistics" (1937) London: The Lancet, 1937.
* 
* 
*  http://www.edwardtufte.com/tufte/hill 
* 
* 
* 
* 

## Ծանոթագրություններ

## Արտաքին հղումներ
* Դոլը որոշ մեկնաբանություններ ունի իր ուսուցչի և ղեկավարի մասին Interview with Richard Doll
* Հիլի նկարները։ on University of York site on National Portrait Gallery site

Կատեգորիա:20-րդ դարի բրիտանացիներ
Կատեգորիա:Անգլիացի բժիշկներ
Կատեգորիա:Անգլիացի գիտնականներ
Կատեգորիա:Երկարակյացներ